Diari Oficial de la Generalitat Valenciana


Sumari del DOGV 9706, del 18-10-2023 (2023/10801)

RESOLUCIÓ de 3 d'octubre de 2023, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia relatives a la inscripció en el Registre de fundacions de la Comunitat Valenciana de noves entitats.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9706

Data del DOGV
:   18-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10012


Data del document
:   03-10-2023

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ de 3 d'octubre de 2023, del Protectorat de Fundacions de la Generalitat, per la qual es fa públic l'extracte de diverses resolucions de la Secretaria Autonòmica de Justícia relatives a la inscripció en el Registre de fundacions de la Comunitat Valenciana de noves entitats. [2023/10224]  
La Secretaria Autonòmica de Justícia ha dictat les següents resolucions:  
  
- Resolució d'11 de setembre de 2023, del secretari autonòmic de Justícia, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Bunyols sense Fronteres de la Comunitat Valenciana, amb el número 668V, i classificar-la amb el caràcter social (60). El domicili de la Fundació queda establit en el carrer de l'Algepseria, número 75, Gandia (València) 46283.  
Fins i activitats:  
«La Fundació té per objecte impulsar activitats per a donar suport a la promoció i ajuda a les persones en risc d'exclusió social, desenvolupar activitats per a fer front a les necessitats immediates i bàsiques de les persones més desfavorides i col·laborar amb altres entitats la finalitat de les quals siga caritativa i social. Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les formes següents d'actuació: coordinar-se amb altres entitats caritatives, socials i culturals; realització d'activitats amb altres entitats amb finalitats comunes; desenvolupament de cursos de formació i integració per a persones en risc d'exclusió social; tallers de motivació i ajuda psicològica a persones sense recursos; gestió d'ajudes de cobertura de necessitats bàsiques per als necessitats; activitats culturals i gastronòmiques per a la recaptació de fons així com campanyes de sensibilització social; avaluació de la situació personal i social de cada beneficiari per a la realització de les activitats pertinents entre les quals estan les definides en els següents apartats:  
Activitats d'acompanyament social:  
Disseny, implementació i avaluació d'itineraris d'inserció sociolaboral.  
Gestió de prestacions socials.  
Beques d'ajuda a l'aprenentatge.  
Menjador social i distribució d'articles i productes de primera necessitat.  
Activitats de suport personal i familiar als processos d'incorporació social.  
Activitats de formació:  
Formació bàsica i en habilitats socials.  
Formació per a l'ocupació.  
Tallers formatius.  
Pràctiques formatives no laborals en empreses.  
Formació en autoocupació i emprenedoria social.  
Activitats d'inserció:  
Formació i orientació laboral.  
Prospecció d'empreses col·laboradores.  
Intermediació laboral.  
Borsa de treball.  
Foment de l'ocupació de qualitat i la igualtat d'oportunitats.  
Activitats de suport personal i col·lectiu a la inserció laboral normalitzada.  
Activitats per a la sostenibilitat i la sensibilització social:  
Captació de recursos entre diferents fonts de finançament.  
Implementació del Pla de voluntariat.  
Promoció del voluntariat corporatiu, responsabilitat social de les empreses i del territori socialment responsable.  
Implementació del Pla de comunicació i difusió.  
Actes de promoció, difusió i visibilitat de l'entitat.  
Activitats de millora en els processos:  
Auditories internes i externes de qualitat.  
Reunions d'avaluació contínua i de seguiment.  
Implementació de protocols de bon govern i codi ètic.  
Participació i implicació en xarxes i plataformes.  
Activitats de promoció i suport de les línies estratègiques compromeses per la Fundació i dictades pel Patronat.»  
Beneficiaris:  
«Seran potencials beneficiàries de la Fundació persones excloses o en risc d'exclusió social, així com altres entitats i associacions de caràcter social i caritatiu. Per expressa voluntat dels patrons fundadors i a partir dels principis establits pel Patronat s'atorgaran amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítimes creditores d'aquests, d'acord amb les bases, normes o regles que establisca a aquest efecte.  
  
Ningú podrà al·legar davant de la Fundació dret preferent a gaudir dels seus beneficis, ni imposar la seua atribució a una persona o entitat determinada.»  
  
- Resolució d'11 de setembre de 2023, del secretari autonòmic de Justícia, per la qual es va acordar inscriure en el Registre de Fundacions de la Comunitat Valenciana l'entitat denominada Fundació Ana María Sánchez de la Comunitat Valenciana, amb el número 260A, i classificar-la amb el caràcter cultural (30). El domicili de la Fundació queda establit en el carrer dels Reis Catòlics, número 40-5é B, 03516 Elda (Alacant).  
Fins i activitats:  
«La Fundació té per objecte els fins d'interés general de caràcter educatiu i cultural com ara:  
La difusió de la cultura en general, i especialment de la música clàssica i del cant líric, tenint com una de les finalitats preferents acostar la música clàssica i la lírica a la vida quotidiana.  
La difusió de l'amor a la música, amb la finalitat de fomentar l'educació i cultura en valors musicals.  
Fomentar la lírica i la carrera de joves artistes mitjançant beques d'estudi, així com ajudar-los a desenvolupar les seues carreres artístiques.  
L'educació en valors musicals i incentivar l'afició a la música clàssica.  
Dur a terme activitats culturals i musicals per a mantindre viu el record i la trajectòria artística de la soprano Ana María Sánchez.  
Correspon al Patronat de la Fundació determinar la manera en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà a través d'alguna de les següents activitats:  
Programar, realitzar i produir tota classe de concerts i espectacles musicals.  
Creació i concessió de beques d'estudi per a persones interessades que no disposen de recursos suficients i que complisquen els requisits marcats pel Patronat per a rebre formació en matèria musical.  
Organització de premis i concursos d'interpretació de música clàssica i cant líric.  
Xarrades formatives en matèria de música clàssica i cant líric.  
La cooperació amb altres entitats i institucions culturals i musicals que contribuïsquen a la millor realització dels fins fundacionals, amb la subscripció a aquest efecte dels oportuns convenis o acords de col·laboració.  
Potenciar i incentivar l'activitat empresarial i la col·laboració dels agents econòmics en la promoció i desenvolupament de les diverses manifestacions de l'activitat musical i cultural en la Comunitat Valenciana.  
Qualssevol altres activitats que redunden en el millor compliment dels fins fundacionals segons el parer del Patronat.»  
Beneficiaris:  
«Sense perjudici que la destinatària bàsica dels beneficis de la Fundació siga la societat espanyola en el seu conjunt, seran potencials beneficiàries de la Fundació les persones físiques i jurídiques domiciliades en la Comunitat Valenciana, conformement a les instruccions de serveis que, a cada moment, determine el Patronat.  
La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítimes creditores d'aquests, d'acord amb les bases, normes o regles que establisca a aquest efecte.  
Ningú podrà al·legar davant de la Fundació dret preferent a gaudir dels seus beneficis, ni imposar la seua atribució a una persona o entitat determinada.»  
  
Cosa que es fa pública en compliment del que es disposa en l'article 29.h de la Llei 8/1998, de 9 de desembre, de la Generalitat Valenciana, de fundacions de la Comunitat Valenciana, modificada per la Llei 9/2008, de 3 de juliol de 2008, que estableix com a funció específica del Protectorat «donar publicitat a l'existència i activitats de les fundacions», així com per apreciar-se la concurrència d'interés públic en el seu coneixement general.  
  
València, 3 d'octubre de 2023.- La consellera de Justícia i Interior, p. d. (R 02.08.2019; DOGV 8606, 05.08.2019), el secretari autonòmic de Justícia: Eduardo Luis Ruiz Navarro.